כסף קטלני (סדרת טלוויזיה)

כסף קטלני היא סדרת טלוויזיה ישראלית אודות מאבקי כוח ומערכות יחסים על רקע עולם העסקים הבינלאומי, שהופקה ושודרה לראשונה בין השנים 1996–1999, תחילה בערוץ 2 במסגרת זכיינית השידור קשת ולאחר מכן בערוץ 3.

הסדרה זכתה לרייטינג גבוה ושודרה בפריים טיים, תחילה בערוץ 2 אשר שידר את שתי העונות הראשונות ולאחר מכן בערוץ 3 אשר שידר שתי עונות נוספות. הסדרה ירדה מהמסך לאחר 52 פרקים עקב דרישת "יס", שהחלה אז את שידוריה, לפרק את חברת ICP, ששידרה את "כסף קטלני" בערוץ 3, בטענה שהחברה פועלת שלא כחוק בכך שהיא מאחדת את פעילותן של שלוש זכייניות הכבלים שאמורות לפעול כל אחת בנפרד, תוצאת הדיונים המשפטיים שנמשכו כשנה הייתה שאי.סי.פי. תוכל להמשיך לפעול במתכונתה הנוכחית בתנאי שתאפשר ל"יס" לשדר בערוציה את הפקות המקור שיופקו עבור אי.סי.פי. במשך 3 שנים. החלטה זו גרמה ל-ICP להפסיק לממן הפקות יקרות (100,000$ לפרק) כמו "כסף קטלני" ולהזמין הפקות בעלות של 30–40 אלף דולר לכל היותר. בעת עלייתה לשידור, "כסף קטלני" הייתה הסדרה הישראלית היקרה ביותר שהופקה.

השותפות שהפיקה את הסדרה נקלעה לסכסוך כספי בסוף 1999, ופורקה אחר כך.

כל 4 עונות הסדרה שודרו בשידורים חוזרים הן בערוץ 2 והן בערוץ 3. במאי 2016 החלו שידורים חוזרים של הסדרה בערוץ HOT בידור ישראלי.

את תסריט הסדרה ערך אלי תבור.

הדמויות בסדרה הן רבגוניות, החל באנשי עסקים, יהלומנים ונשות חברה, ועד סוחרי נשק, אנשי מוסד וטרוריסטים. כסף קטלני שמה דגש על אורח חייו של האלפיון העליון; הסצנות השונות צולמו בבתי פאר, מלונות חמישה כוכבים, מסעדות יוקרה ואף מגרש הגולף בקיסריה. לצד צוות השחקנים כיכבו בסדרה גם מכוניות יקרות, יאכטות וכלי טיס פרטיים. חלק מהעלילה מתרחשת מחוץ לגבולות ישראל, וההפקה צילמה סצנות רבות במדינות שונות, בהן: טורקיה, קניה והונגריה.

בנוסף יצא לסדרה משחק קופסה כשם הסדרה "כסף קטלני" בהוצאת "ידע משחקים".

עלילה
במרכז הסדרה שתי משפחות עשירות ורבות עוצמה: משפחת אייזנמן, יהלומנים המחזיקים בחברת "דאימונד קורפוריישן", ומשפחת רוטנברג, מפתחים נשק ומערכות לחימה באמצעות חברת "ארמר אינטרנשיונל".

הדמות הראשית בסדרה היא דמותו של שאולי אייזנמן (מגולם על ידי נתן רביץ). שאולי הוא בנם הבכור של האייזנמנים. גבר נאה, משכיל ורב לשוני, איש העולם הגדול. שאולי מוצג כגבר שחצן ושופע ביטחון עצמי, חובב נשים יפות ומכוניות ספורט. עסקי היהלומים של משפחתו לא מלהיבים אותו במיוחד, והוא שואף להשתלב בחברת הנשק של הרוטנברגים. הוא לוטש את עיניו לבתו הבכורה של צבי רוטנברג (רפי תבור), תמר רוטנברג (גלית גיאת) שמחזיקה בתפקיד ניהולי בכיר בחברה. במהלך הסדרה לקח שאולי, קצין מילואים בסיירת מטכ"ל, חלק בפשיטה בעומק לבנון ונפל בשבי ארגון טרור. כשבמקביל תמר בורחת למדבר ומתגוררת אצל משפחה בדואית, בעקבות רומן עם מי שכביכול היה אחיה למחצה שאותו אימה נטשה בילדות ובידיעה שהיא בהריון משאולי, עקב שכרות מידיעה לגבי הרומן האסור, כביכול. אחרי האירועים האלה היא שבה, לבקשתו של מרסל וינסנט (יוחנן הרסון) איש עסקים וטרוריסט שעושה עסקים עם שאולי ותמר, על מנת לשמש כמתווכת בין משפחת אייזנמן לחוטפיו של שאולי. כוח מסיירת מטכ"ל חילץ אותו במבצע בעומק סוריה. עם שובו נחשד שאולי, בעלילה אחרת, שהוא רצח איש עסקים המשתייך למשפחת פשע בשם "שָׁשׁוּן". בסופה גילה מרסל שאחד מאנשיו של ששון הוא הרוצח, כשתכנן לפוצץ את המטוס שבו היו שאולי ואחיו של ששון שירש את האימפריה, וכן ששון עצמו הציל את עצמו ואת שאולי ממוות כשגילה את הפצצה.

עלילה נוספת בסדרה מספרת על כנר מסתורי בשם "ניק גולדין", שהתחיל כדמות רקע שמופיעה בחלק מהסצנות בפרקים הראשונים, שאותו דרס שאולי והפך אותו בהמשך לאיש עשיר ובעל כוח, אשר מתגלה בהמשך כאחיהן למחצה (האמיתי) של תמר וגילי.

עלילה נוספת עוסקת באמו המאמצת של ניק, אלזה. אלזה הייתה אשת עסקים שנטשה את בעלה (שניהל רומן במקביל עם אמו של שאולי ועם אחותו דניאלה) ואת שני ילדיה: גבי האחות הבכורה (כוריאוגרפית שהייתה בת זוגו של שאולי ובמקביל ניהלה רומן עם צבי כדי לנקום באימה על כך שנטשה אותם.) ואחיה (אדריכל שהיה בן זוגה של תמר וניהל אף הוא רומן עם דניאלה). אלזה מתגלה כמי שעומדת מאחורי כל האויבים של שתי המשפחות: מרסל מתגלה כיד ימינה והששונים עובדים בשבילה. כמו כן, היא רואה בצבי את יעד הכיבוש הסופי שלה, ובנוסף היא מגדלת את נכדו (בנם של שאולי ותמר).

עלילה נוספת עוסקת במזכירה של "דיאמונד קורפוריישן" סמדר, שניהלה רומן עם שאולי והרתה לו ובהמשך ילדה את ילדם המשותף. בהמשך היא חטפה דיכאון, לאחר שבנם נפל מהחלון ונהיה חסר הכרה, ואחותה הפכה להיות מנהלת החברה, לאחר שהיא הפכה להיות אחראית לעיזבון של שאולי שהחליט להוריש הכול לבנם (כי הוא לא אז היה מודע לבן שיש לו מתמר, כשספרה לו שהיא הפילה את הילד ולמעשה המשפחה הבדווית שאצלה שהתה תמר מסרה אותו לאלזה, דרך ביתה), לאחר שמרוב חופזה הוא כתב צוואה בעזרת עורך דינו וחברו הקרוב ביותר, שאם הוא ישרוד את הנפילה. לאחר שסמדר הואשמה בשיתוקה של תמר מירי אקדח, היא נטלה כדורים והתאבדה.

 צוות השחקנים 
שחקנ/יתתפקידנתן רביץשאולי אייזנמןגלית גיאתתמר רוטנברגרפי תבורצבי רוטנברגריקי חיותגאולה רוטנברגיצחק מיכאל שילהרפאל אייזנמן מירי פביאןהלנה אייזנמןטל קרסלניקדניאלה אייזנמןירון מוטולהעמוס אייזנמןסנדי בר (עונה 1) עדי אהרון (עונות 2–4)גילי רוטנברגאביתר לזרניק גולדיןמיכל אמדורסקיליליאן גולדיןיוסי וירז'נסקימייקיוסי גרברג'ורג' יוסי קאנץיגאלנירית אהרוני שוויצרסאנייערית טאוברסמדרצופית גרנטאלינור קידריוחנן הרסוןמרסל וינסנטאורנה בן חקוןראשידהמוחמד בכרימואיז ששוןאהרן איפלהדניאל ששון יונתן צ'רצ'יליאון ששון נטלי עטיהעמנואלה אמדורידני גבעריצ'ילינדה לוביץאלזהיוסי ידידדייווידאייל בוחבוטרוניאסנת פישמןגביתומר רוסואבישי רוביןפיני קידרוןצ'רלישרון שחלרליאורי לניאדויואל יובל זמיריעקבליאת בייןענתיאיר לוטןתוםלימור גולדשטייןפסיכולוגיתענת עצמוןקטידורי נאומנקומור ארווין ג'ק וידרקרקולונל רוברטסג'ק אדליסטקפטן אדמסמריה אובנובג'ורג'ט חני פרץנדיהאורלי טריסוראיהיצחק נאמןשיח' אבו חסןשירלי ברנרשרוןשמואל אדלמןרופאצביקה פורמןרופאאבישג רבינררופאהניקול הלפריןאחותרם רייטמןד"ר ברקןיולי בארישרון בילי לויליאורמיכאל גרינשטייןרבליאור חשיןג'ינהברי לנגפורדשמואל קוטלריורם שנערמר שולץאורלי לויאורליאיציק גלעדטייסגלית ויקלמןמישלשוקי זיקריספראסתי זקהייםרותיגיל פרנקביסטריאיילת מרגליתאלברטה דוד ברוךדוד נגראלון ריינהורןמילראסתי ירושלמימגדת עתידות פיטר פריישטדטרוברטלאורה ריבליןנוריתדוד קיגלרניסיםמיכאל מושונובילדאלונה פרידמןעו"ד סיוון איציק בן מלךניצב משנה פרנקושאול שרצרשומר של פרנקוענת גידרוןמאיהזולו ירושלמיסוזיניצן בלואיןאורלי הווארד ריפראש עירייהפנינה טורנהפנינהחני פרישיפמןדניאלה וירצריסמיןעדי טלמורמגיש חדשותאורי פלגמגיש חדשותשמיל בן אריעזריה רפופורטג'וזף בי

בתרבות
 באחד המערכונים ששודרו בתוכנית "הערב עם אלי יצפאן" בערוץ 2, טלעד בשנות התשעים היה מערכון שבו הקבצן צדוק (אלי יצפאן) משוחח עם שאולי (נתי רביץ) על ספסל בגן ציבורי.
 בפרק "ששי" שהיה פרק סוף העונה הראשונה של "שמש", תוהה אתי (גלית גיאת) איך השחקנית התימנייה שמשחקת את תמר (בדיחה פנימית על גלית עצמה) יש את שם המשפחה "רוטנברג".
 נכון לשנת 2025, מתפרסמת ביוטיוב סדרת סרטוני ריאקשן לטלנובלה בשם "תן לו נובלה", הזמינה לצפייה בפלטפורמה. בכל פרק מנסים המשתתפים להבין את העלילה של הסדרה כסף קטלני.

קישורים חיצוניים

הערות שוליים

קטגוריה:סדרות טלוויזיה ישראליות
קטגוריה:טלנובלות ישראליות
קטגוריה:אופרות סבון
קטגוריה:סדרות דרמה ישראליות
קטגוריה:סדרות דרמה המשכיות: ישראליות
קטגוריה:סדרות מתח ישראליות
קטגוריה:סדרות פשע ישראליות
קטגוריה:סדרות טלוויזיה ישראליות שעלו לשידור בשנת 1996
קטגוריה:HOT3: תוכניות וסדרות
קטגוריה:קשת: תוכניות וסדרות